**ДГ 164 „ЗОРНИЦА“**

**1614 гр. София, р-н „Овча купел“, ул. „Мечево усое“ №6**

**Тел. 02/957 86 22,** **odz164@abv.bg**

**ПЛАН-ПРОГРАМА**

**за психолого-педагогическа подкрепа на деца, учители и родители и**

**превенция на насилието в ДГ 164 “Зорница“ за учебната 2019/2020г.**

**I. Работа с децата**

1. Адаптация на новопостъпилите деца към условията на ДГ и групата.

2. Диагностика на входно ниво - развитие на децата и наличие на социални компетентности при постъпването им.

3. Обследване на децата от специалист- логопед, психолог и ресурсен учител на територията на ДГ.

4. Индивидуална работа с децата по групи- деца в риск, деца със СОП, с агресивно поведение, с нарушения в общуването и комуникацията, с трудна адаптация, с проблеми в семейството.

5. Използване на интерактивни методи във ежедневната работа с децата по групи с цел изграждане на доверителен контакт, социални компетентности, позитивно мислене и нагласа към света

6. Създаване на положителен емоционален комфорт, възпитаване на национални ценности и традиции чрез празници и развлечения, театрални и шоу програми с образователна насоченост

7. Изготвяне на детско портфолио по групи, индивидуални папки с постижения, награди и др. индивидуални изяви на децата.

8. Изработване на украси по празници, постери, картички, дидактични материали и пособия съвместно с родителите за обогатяване на вътрешната среда в групите с цел превенция на агресивно и нетолерантно поведение в детската група и създаване на позитивна и развиваща се среда в групите.

9. Чрез различни форми на педагогическо въздействие да се работи за насърчаване към споделяне на лични преживявания, вербализиране на чувствата, проучване нагласите за различни норми на поведение спрямо останалите, изграждане мотивация за включване в групови занимания.

10. Интегриране на различните и трудно адаптивни деца в групите чрез различни методи и средства, съобразно възрастта им.

**II. Работа с родителите**

1. ”Училище за родители”-постоянен начин на общуване с актуализиране на темите и материалите, изпълнение на дейностите, заложени в Плановете за работа с родителите по групи и в детските академии

2. Родителски информационни табла във всяка група.

3. Родителски срещи-по план във всяка група.

4. Изготвяне план за работа с родителите по групи – към него да се прилагат отчетите за изпълнение на дейностите в плана и анализ в края на годината за постигнатото и непостигнатото, насоки и т.н.

5. Включване на родителите в съвместно организираните празници, развлечения, тържества по групи и в детската градина по плана на ДЗ.

6. Организиране на лектории, кръгли маси, изложби, срещи с психолози, логопед и др.специалисти при необходимост.

7. Провеждане на анкети, оказване на методическа помощ на отделни родители чрез сформиране на **Екип за подкрепа за личностно развитие в ДГ.**

 8. ”Ден на отворените врати- учител за един ден”-свободен достъп до цялостния режим в групите в определен ден по график за всички групи.

9. Включване на родителите в обогатяване и подобряване на вътрешната и външна среда в детското заведение по утвърдените указания за дарения на Столична община, изготвяне на благодарствени писма до родителите - дарители с регистрационния номер на дарението, след регистрирането му в публичния регистър на общината.

10. Непрекъснато обсъждане на ролите в семейството, стил на общуване, необходимост от авторитети, детските капризи и желания, справяне с възникнал проблем между деца и възрастни, деца-деца, деца-учител.

11. Постоянно общуване, споделяне на теми и проблеми, материали и идеи за партньорство между родители, учители, директор и др.институции чрез сайта на ДЗ.

12. Споделяне на добър опит, различни родителски стилове и иновативни практики между всички страни във възпитателния процес.

13. Оформяне на Кътове за родители, в който всички родители на ДЗ да имат достъп до детско творчество, кутии за идеи , похвали и въпроси към институцията.

14. Постоянен приемен ден на Директора – всеки четвъртък за комуникация с родителите на децата от ДЗ.

**III. Работа с учителите**

1. Създаване на Екип за подкрепа за личностно развитие, който оказва обща и допълнителна подкрепа на децата и техните родители. В състава на ЕПЛР са включени:
* Учител от ДГ;
* Логопед;
* Психолог;
* Ресурсен учител;

2. Вътрешна квалификация- по Плана за квалификация на ДЗ;

3. Външна квалификация-по Плана на квалификация на ДЗ;

4. Оформяне на виртуална библиотека с различна литература по психолого-педагогически проблеми и класьор с материали по темата за достъп на всички учители.

5. Организиране на различни форми за работа в екип- тийм билдинги, екскурзии, честване на празници и др. с цел сплотяване на екипа- педагогически специалисти, непедагогически персонал, администрация.

6. Oрганизиране и провеждане съвместна акция на ДЗ с различни институции-РСПБЗН, ДАЗД, РУО, 6 РПУ и др. за превенция безопасността на детското здраве чрез прожектиране на мултимедиини филми, презентации, лектории и др.

 7. Обмяна и споделяне на добър опит с други ДЗ и институции в София и страната.